Die Germane [Archive] - Wendag - Debating Christianity and Religion Forum
Wendag - Debating Christianity and Religion Forum > Artikels > Mitologie > Die Germane
View Full Version : Die Germane
362 Die Germane van 2000 jaar gelede kon rofweg in drie kultuurstamme verdeel word volgens Plinius die Oude (23-79nC) in sy boek ‘Naturalis historia’, naamlik: Ingväone, Herminone (of Irminone) en Istväone. Hierdie name kan herlei word na die (Opper)gode wat hierdie kultuurgroepe respektiewelik vereer het, naamlik Ing, Irmin en Istvas. Die tweede gedeelte van die naam kan moontlik verband hou met die Germaanse woord –väone (wet of reg). Hierdie Germaanse (http://af.wikipedia.org/wiki/Germane) stamme het geleef volgens die wet van hul (Opper)god. Alhoewel die Germane uit een stam ontwikkel het met een Germaanse taal (http://af.wikipedia.org/wiki/Germaanse_tale) (sien ook Oergermaans (http://nl.wikipedia.org/wiki/Oergermaans)), was dit 2000 jaar gelede nie meer die geval nie.
Tydens die eerste eeue van ons jaartelling kom die Romeine en die Germane met mekaar in aanraking as gevolg van die Germaanse volksverhuising (http://nl.wikipedia.org/wiki/Grote_volksverhuizing) en die uitbreiding van die Romeinse ryk. Germane was in die tyd meestal boere of jagters. Stede het hulle nie geken nie. Waar die Romeine groot kerke/katedrale/tempels gebou het, was die tempels van die Germane die natuur self (met die uitsondering van ‘n paar houttempels). Die Germaanse volkere was boeregemeenskappe wat geleef het van die land, van hulle landerye en in harmonie met die natuur. Hulle was selfversorgend en het nie meer geploeg as wat nodig was vir voedsel vir die komende jaar nie. Die jaarwiel was gebaseer op die boerekalender en hulle tradisies en feeste was gewone boerefeeste. Hulle het hulle boereverstand gebruik wat beteken het dat hulle logiese of nugtere denkers was. Verder was die Germane baie gesteld op hulle vryheid en onafhanklikheid. Dit het dan ook dikwels gelei tot konflikte tussen die stamme onderling.
Vir die Germane was daar nege waardevolle deugde (volgens die Edda) wat hulle op die hart gedra het naamlik: http://www.wendag.com/forum/attachment.php?attachmentid=354
Die Edda (http://www.wendag.com/forum/showthread.php/264-The-Eddas) (“bybel” van die Germane) is 'n versameling gedigte, lofliedere en odes opgedra aan die volkshelde, Gode, en die natuur (Natuurgode).
By die afsterwe van ‘n familielid is daar in beginsel nie getreur nie. Die Germane het geglo dat die siel van die afgestorwene nog steeds tussen hulle geleef het. As ‘n mens gesterf het op die aarde (Midgard (http://nl.wikipedia.org/wiki/Midgaard)), gaan die siel na die Walhalla of na die Hel (http://en.wikipedia.org/wiki/Hel_%28realm%29). Maar die Hel was nie die Hel van die Christen waar kierankies gebraai word nie. Hel was Helheim. Dit was die Hiernamaals. Germane wat in die stryd (oorlog) gesterf het, het na Walhalla (http://nl.wikipedia.org/wiki/Walhalla_%28mythologie%29) gegaan. Op hulle het ‘n hoër doel gewag. Hulle moes nou saam met die Gode veg teen die uiterste Kwaad of die Ragnarok (http://en.wikipedia.org/wiki/Ragnar%C3%B6k). Om na Walhalla te kon gaan is dan as ‘n besondere eer beskou. Dit was as 'n vernedering beskou indien 'n man in sy bed sou sterf (strooidood).
http://www.wendag.com/forum/attachment.php?attachmentid=360 Die Germane het geglo dat daar velerlei wêrelde was wat in verbinding met mekaar gestaan het. Daar was onder andere die Godewêreld (Asegard (http://nl.wikipedia.org/wiki/Asgaard_%28mythologie%29), onder bevel van die Oppergod Wodan of Odin), dan die mensewêreld (Midgard) en daaronder die onderwêreld (Utgard, die doderyk en woonplek van die Reuse). Hierdie wêrelde word bymekaar gehou deur die reusagtige lewensboom Yggdrasil (http://en.wikipedia.org/wiki/Yggdrasil) of die “Boom van Kennis”. Die getal drie was heilig. Maar 3 x 3 was drie keer so heilig (3x3=9). Die ou Germaanse week het om die 9de nag gewissel (2). Vanaf die ring van Odin drup daar elke 9de nag, agt goue ringe af. Hierdie 8 goue ringe staan simbool vir die volgende 8 dae – die 8 dae van die week. Hierna volg weer 'n heilige nag (8+1). Verder was daar drie Gode in die tempel van Uppsala, drie Norne(1), drie wortels van die boom Yggdrasil wat na drie wêrelde uitgereik het: Asegard, Midgard en Utgard: Die wortels van Yggdrasil staan in kontak met die onderwêreld en die takke reik na die hemel en baan die weg na die Gode.
By die tempel Uppsala (http://en.wikipedia.org/wiki/Temple_at_Uppsala) was elke 9de jaar 'n groot volksfees gevier wat 9 dae geduur het. By die viering van hierdie fees te Uppsala is ook 9 hane, 9 perde en 9 mense geoffer. Tempels, in die sin van geboue, was vir die meeste Germane egter 'n vreemde fenomeen.
Met dank en erkenning aan Heiligdom (http://www.heiligdom.com/germ_inleiding.html).
Hierdie gedeelte behandel hoofsaaklik die eerste kontakte tussen die Romeine en die Germane (Suidgermane) gedurende die eerste eeu van ons jaartelling. Die inligting is dan ook hoofsaaklik ontleen aan die waarnemings van die Romeinse geskiedskrywer Tacitus (http://nl.wikipedia.org/wiki/Publius_Cornelius_Tacitus). Tacitus het die Germane omskryf as 'n besonder suiwer volk wat nie met ander volke vermeng het nie. Vogens Tacitus was die duidelikste kenmerke die volgende: Die Germane het woeste blou oë gehad met rooi-blonde hare en hulle liggame was fors en aantreklik. Hulle kon kragtig aanval in die stryd, maar was nie bestand teen hitte nie. http://www.wendag.com/forum/attachment.php?attachmentid=349
Die rol van die Germaanse aanvoerders was ook anders as by die Romeine. Die Germaanse aanvoerders het hulle manskappe aangemoedig deur ‘n leidende voorbeeld te stel. Die aanvoerders het die hardste geveg en vóór in die linie. Elke Germaanse leier was ook byna permanent (ook in vredestyd) beskerm en opgepas deur 'n groepie manne wat bekend gestaan het as die komitatus (http://nl.wikipedia.org/wiki/Comitatus_(groep)) (verwant aan komitee). Lede van die komitatus was besonder getrou aan die leier. Hulle het die kern gevorm van die strydmag. Tydens die aanval het hulle alles in die stryd gewerp om te voorkom dat hulle leier ooit val. Dit was as 'n skande en 'n groot vernedering beskou om die stryd te oorleef, terwyl die leier gesterf het. Sommige krygers (veral lede van die komitatus en hund) het na 'n verlore stryd selfmoord gepleeg deur hulself op te hang. Onwillige krygers is nie deur die leier gestraf nie. Dit was die taak van die priesters.
http://www.wendag.com/forum/attachment.php?attachmentid=348Tacitus skryf ook dat die Germane baie strenger sedelike norme gehandhaaf het as die Romeine. Mans wat ontug gepleeg het, was veroordeel tot verdrinking in 'n veenmoeras. Verder het Tacitus ook bewondering gehad vir die sobere Germaanse huwelik. Mans was getrou aan hulle vroue en verder het elke man net een vrou gehad, met die uitsondering van 'n beperkte aantal adellike mans wat meer as een vrou gehad het. Dit was volgens Tacitus nie die geval onder die Romeine nie. Owerspel is baie swaar gestraf en egskeidings het volgens Tacitus selde voorgekom. Ander bronne vermeld egter dat Germaanse pare wel maklik geskei het en dat die 'maklike skeiding' 'n halt toegeroep is na die kerstening van die Germane. Verder het die Germane 'n streng opvoedingstyl gehandhaaf in teenstelling tot die veel soepeler Romeinse opvoedingstyl.
http://www.wendag.com/forum/attachment.php?attachmentid=350 Vir die Germaan was sy wapens van baie groot belang. Hy het nêrens heen gegaan sonder sy wapens nie. Ook waar 'n ooreenkoms beklink was tussen twee partye, het die gebruik van wapens deel uitgemaak van die seremoniële afsluiting van die ooreenkoms. 'n Goeie swaard was baie waardevol. Met 'n goeie skede daarby was dit sewe koeie werd. 'n Skild en 'n lans daarenteen was tesame maar twee koeie werd. Wat egter ook baie belangrik was vir die Germane was die grootte van die veestapel. Hoe groter, hoe ryker. Die kleinvee was maar van 'n kleinerige soort. Dan het die grootvee ook nie die edele voorkoms en pragtige horings gehad van die Romeinse grootvee nie, aldus Tacitus.
Alemannen (http://af.wikipedia.org/wiki/Germane) | Ambronen (http://nl.wikipedia.org/wiki/Ambronen) | Ampsivaren (http://nl.wikipedia.org/wiki/Ampsivaren) | Angelen (http://nl.wikipedia.org/wiki/Angelen) | Angrivariërs (http://nl.wikipedia.org/wiki/Angrivari%C3%ABrs) | Asdingen (http://nl.wikipedia.org/wiki/Asdingen) | Bataven (http://nl.wikipedia.org/wiki/Bataven) | Bajuwaren (http://nl.wikipedia.org/wiki/Bajuwaren) | Bojers (http://nl.wikipedia.org/wiki/Boii) | Bructeren (http://nl.wikipedia.org/wiki/Bructeren) | Bourgondiërs (http://nl.wikipedia.org/wiki/Bourgondi%C3%ABrs) | Cananefaten (http://nl.wikipedia.org/wiki/Cananefaten) | Chamaven (http://nl.wikipedia.org/wiki/Chamaven) | Chasuarii (http://nl.wikipedia.org/wiki/Chasuarii) | Chauken (http://nl.wikipedia.org/wiki/Chauken) | Cherusken (http://nl.wikipedia.org/wiki/Cherusken) | Chatten (http://nl.wikipedia.org/wiki/Chatten_%28volk%29) | Cimbren (http://nl.wikipedia.org/wiki/Cimbren) | Dulgubnii (http://nl.wikipedia.org/wiki/Dulgubnii) | Eburonen (http://nl.wikipedia.org/wiki/Eburonen) | Fosi (http://nl.wikipedia.org/w/index.php?title=Fosi&action=edit&redlink=1) | Franken (http://nl.wikipedia.org/wiki/Franken_%28volk%29) | Frisii (http://nl.wikipedia.org/wiki/Frisii) | Gepiden (http://nl.wikipedia.org/wiki/Gepiden) | Goten (http://nl.wikipedia.org/wiki/Goten) | Harii (http://nl.wikipedia.org/wiki/Harii) | Helisiërs (http://nl.wikipedia.org/wiki/Helisi%C3%ABrs) | Herulen (http://nl.wikipedia.org/wiki/Herulen) | Hermunduren (http://nl.wikipedia.org/wiki/Hermunduren) | Juten (http://nl.wikipedia.org/wiki/Juten) | Lakringen (http://nl.wikipedia.org/wiki/Lakringen) | Langobarden (http://nl.wikipedia.org/wiki/Langobarden) | Lemoviërs (http://nl.wikipedia.org/wiki/Lemovii) | Lugiërs (http://nl.wikipedia.org/wiki/Lugi%C3%ABrs) | Manimiërs (http://nl.wikipedia.org/wiki/Manimi%C3%ABrs) | Marcomannen (http://nl.wikipedia.org/wiki/Marcomannen) | Marobudui (http://nl.wikipedia.org/w/index.php?title=Marobudui&action=edit&redlink=1) | Mattiakken (http://nl.wikipedia.org/w/index.php?title=Mattiakken&action=edit&redlink=1) | Naharvalen (http://nl.wikipedia.org/wiki/Naharvalen) | Nemeten (http://nl.wikipedia.org/wiki/Nemeten) | Nerviërs (http://nl.wikipedia.org/wiki/Nervi%C3%ABrs) | Ostrogoten (http://nl.wikipedia.org/wiki/Ostrogoten) | Quaden (http://nl.wikipedia.org/wiki/Quaden) | Rugiërs (http://nl.wikipedia.org/wiki/Rugi%C3%ABrs) | Sakse (http://nl.wikipedia.org/wiki/Saksen_%28volk%29) | Semnonen (http://nl.wikipedia.org/wiki/Semnonen) | Silingen (http://nl.wikipedia.org/wiki/Silingen) | Sitones (http://nl.wikipedia.org/w/index.php?title=Sitones&action=edit&redlink=1) | Skiren (http://nl.wikipedia.org/wiki/Skiren) |Sueben (http://nl.wikipedia.org/wiki/Sueben) | Suionen (http://nl.wikipedia.org/w/index.php?title=Suionen&action=edit&redlink=1) | Sugambren (http://nl.wikipedia.org/w/index.php?title=Sugambren&action=edit&redlink=1) | Tencteren (http://nl.wikipedia.org/wiki/Tencteren) | Teutonen (http://nl.wikipedia.org/wiki/Teutonen) | Toxandriërs (http://nl.wikipedia.org/wiki/Toxandri%C3%ABrs) | Treveri (http://nl.wikipedia.org/wiki/Treveri) | Triboken (http://nl.wikipedia.org/wiki/Triboken) | Tubanten (http://nl.wikipedia.org/wiki/Tubanten) | Tudri (http://nl.wikipedia.org/w/index.php?title=Tudri&action=edit&redlink=1) | Ubiërs (http://nl.wikipedia.org/wiki/Ubi%C3%ABrs) | Usipeten (http://nl.wikipedia.org/wiki/Usipeti) | Vandale (http://nl.wikipedia.org/wiki/Vandalen) | Vangione (http://nl.wikipedia.org/wiki/Vangionen) | Visigote (http://nl.wikipedia.org/wiki/Visigoten) | Volcae (http://nl.wikipedia.org/wiki/Volcae) | Warne (http://nl.wikipedia.org/wiki/Warnen)
Met dank en erkenning aan Heiligdom (http://www.heiligdom.com/germ_portret.html).
http://www.wendag.com/forum/attachment.php?attachmentid=355Tacitus (http://nl.wikipedia.org/wiki/Publius_Cornelius_Tacitus) (56-120n.C.) skryf dat die Germane geglo het dat daar iets heiligs in die vrou skuil. Sy het oor profetiese gawes beskik. Sy was heldersiende. Sy het oor telepatiese en intuïtiewe kragte beskik wat van haar 'n Sieneres gemaak het om mee rekening te hou. Die Volva's kon alles sien van die begin tot die einde: van die skepping tot die einde van die wêreld (Ragnarok (http://nl.wikipedia.org/wiki/Ragnarok)). Sy is vereer vanweë haar vermoë om beheer uit te oefen oor bonatuurlike en magiese kragte. Verder was die Germaanse vrou vereer om haar verleidelike skoonheid en aantreklikheid. Juis om hierdie talente, was die vrou van haar voetstuk gehaal met die koms van die Christendom.
Daarbenewens was sy 'n outoriteit op die gebied van die geneeskunde. Dit was 'n terrein waar geen man hom mee bemoei het nie. Sy het medisyne aangemaak. Sy het gesorg vir die siekes en die gewondes. Sy was die heler en die dokter. Verder het sy kinders voortgebring en as sodanig is sy gesien as die skepper van menslike lewe. Sy het in die lig gestaan van die Moedergodinne (http://nl.wikipedia.org/wiki/Moedergodin). In die Germaanse religie was die Godinne en Gode ewe heilig. Man en vrou was gelyk. Die eerste twee mense was tegelykertyd geskape uit hout. Ask en Embla (http://en.wikipedia.org/wiki/Ask_and_Embla) (twee selfstandige bome).
Die oordrag van ons volksgeskiedenis en volkskuns na die volgende geslagte was hoofsaaklik in haar hande (moeders lees vandag nog Germaanse 'sprokies' voor aan hul kinders). Ook op die gebied van skriftelike taalhantering het sy 'n leidende rol gespeel. Die meeste runemeesters was vroue. Dit het nie alleen taalhantering ingesluit niet, maar ook die magiese aspekte van rune. Met die koms van die Christendom is die Germaanse rune (http://www.heiligdom.com/rune.html) deur die kerk verbied.
http://www.wendag.com/forum/attachment.php?attachmentid=358 Met die koms van die Christendom na Germaans-Keltiese Europa vind 'n ommeswaai plaas. Die vrou word 'n tweederangse burger. Erger nog, tydens die Middeleeue is sy wreed en brutaal vervolg. Juis haar eens gewaardeerde talente sou haar op die brandstapel laat beland. Miljoene talentvolle vroue is in Europa deur kerkvaders na die brandstapel begelei. Die Heks (http://www.heiligdom.com/heksejag.html) (Wyse Vrou) sou met die koms van die Christendom verander in 'n bose Heks (http://www.heiligdom.com/heksejag.html) (Duiwelsgebroed).
Die nuwe godsdiens het die vrou beskou as oorsaak van alle sondes in die wêreld. Eva is deur 'n 'pratende' slang verlei waarna sy die onskuldige Adam verlei het. Sonder die vrou, sou die man nóóit gesondig het nie. Sy veroorsaak 'n sondeval (http://nl.wikipedia.org/wiki/Zondeval).
By die bestudering van die Bybel (en die Koran), blyk dat die Midde-Oosterse vrou 'n besonder onderdanige posisie beklee het ten opsigte van die man. Sy spreek haar man aan as ''heer'', sy is onrein wanneer sy menstrueer of geboorte geskenk het. Verder word sy beskou as haar man se eiendom. Die Bybelse vrou is 'n stil figuur op die agtergrond. By die bestudering van die Germaanse Edda's (http://nl.wikipedia.org/wiki/Edda) is dit baie duidelik dat die vrou op geyke voet met die man verkeer. In die Edda's is sy prominent op die voorgrond aanwesig.
Ook by die Kelte blyk dat vroue voor die koms van die Christendom hoë posisies beklee het. Boudicca (http://en.wikipedia.org/wiki/Boudica) was byvoorbeeld in Brittanje in die 1ste eeu n.C. 'n baie belangrike koningin en leëraanvoerder. Maar sy was nie die eerste en enigste nie. Tacitus skryf dat die Romeinse leërs dit later nie meer vreemd gevind het om teen Keltiese leërs te veg onder aanvoering van 'n vrou nie. Ook in die Keltiese sages kom koninginne voor wat leërs aangevoer het. Nog ander bekende vroulike leëraanvoeders (of vroulike stryders) onder die Kelte was Medb, Scáthach, Aoife, Credne, Coinchend, Estiu, Cartimandua, Onomaris, Eponina, Chiomara, Camma, Macha Mong Ruadh, ens. Talle ondersoekers en geskiedskrywers (byvoorbeeld Tacitus en Pausanius) maak melding van die hoë posisies van vroue in die Keltiese gemeenskap.
http://www.wendag.com/forum/attachment.php?attachmentid=359Met die koms van die Christendom is 'n patriargale tradisie in Midde-Europa gevestig. In Nederland sou vroue vanaf 1922 algemene stemreg verwerf het. Die kerk het dit teëgestaan. As blyk van afkeur van die invoering van vroulike stemreg, is selfs 'n nuwe politieke party gestig, naamlik die Staatkundig Gereformeerde Partij. Hierdie party bestaan vandag nog steeds en is steeds gekant teen vroulike stemreg en die vrou as ampsdraer.
Met dank en erkenning aan Heiligdom (http://www.heiligdom.com/die_Germaanse_Vrou.html).
30th April 2010, 10:19
Búri uit die ys, terwyl Ymer van haar melk drink.Die Noord-Germaanse skeppingsverhaal verskil van die Suid-Germaanse ekwivalent. Die Noord-Germaanse skeppingsverhaal vertel van ‘n oerruimte (’n groot leegte) wat deur ’n groot kloof (of ’n gapende afgrond bekend as Ginnugagap) in twee verdeel was deur 'n warm vurige wêrelddeel teenoor 'n ysige wêrelddeel. Die Vurige deel was Muspel genoem en sy toegangspoort was bewaak deur Sutur (waar ons die woord swart van ken) met sy vlammende swaard. Die ysige wêrelddeel was Nifel genoem. Van Nifel ken ons ook die Afrikaanse woord newel). In Nifel was ’n bron en uit hierdie bron het twaalf strome gevloei wat gesamentlik bekend gestaan het as Elivágar (http://en.wikipedia.org/wiki/%C3%89liv%C3%A1gar). Alles in Nifel was koud en donker. Alles in die buurt van Muspel was warm en verlig. Hierdie oerruimte het Ginnungagap geheet en hier het die eerste lewende wese ontstaan, naamlik Ymer (’n Reus) uit die ryp. Ymer was dus ’n Rypreus. Hy het ontstaan uit smeltende ryp en uit die druppels is sy beeld gevorm. Ymer, die eerste lewe in ’n chaotiese wêrled, was beskou as ’n bose figuur. Tydens ’n diepe slaap het hy baie gesweet en uit die sweet het manlike en vroulike figuur ontstaan. Uit hulle nageslag sou die Rypreuse ontstaan.
Die wêreld sou deur 4 dwerge gedra word. Hierdie dwerge was eers maaiers wat geleef het van die vleis van Ymer na sy dood. Die dwerge het bekend gestaan as Noord, Suid, Oos en Wes of Norðri, Suðri, Austri en Vestri (http://nl.wikipedia.org/wiki/Norðri,_Suðri,_Austri_en_Vestri). Die eerste 2 mense was 2 stukke hout (boomstamme) wat deur Odin, Vili en Vé op die strand gevind was1. Dit was lewelose hout. Odin sou aan die 2 stukke hout asem, lewe en spraak gegee het, Vili het bewussyn en beweeglikheid gegee en Vé het die uiterlike beeldvorm gegee asook gehoor. Ook het die 3 broers aan hierdie twee mense klere gegee en hulle Ask en Embla genoem.
Met dank en erkenning aan Heiligdom (http://www.heiligdom.com/germ_skepping.html)
1st May 2010, 18:30
Die fees is gevier op 1 Mei maar ook soms op 30 April en ook soms in die nag van 30 April en 1 Mei. http://www.wendag.com/forum/attachment.php?attachmentid=380
http://www.wendag.com/forum/attachment.php?attachmentid=379 Die Meifeeste was vrugbaarheidsfeeste. Die Germaanse Liefdesgodin Freya het sentraal gestaan in die Germaanse viering daarvan asook Wodan/Odin en soms ook die Vrugbaarheidsgod Fro of Freyr. Die Germane het geglo dat Wodan en Freya bose geeste sou verdryf en daarmee ook die lente sou bring. Tydens die Middeleeue het die Meifees in Duitsland bekend geraak as Walpurgisnacht. Walpurga was tydens die Middeleeue 'n fanatiek heksejagter. Tydens die Meifeeste sou hekse uit alle hoek en gate gekom het op besemstele of katsterte om die mense lastig te val. Walpurga sou later deur die kerk heilig verklaar word vir sy pogings om heksery in die ban te doen. Tog is die Meifees hierdeur nie verdring nie.
Met dank en erkenning aan Heiligdom (http://www.heiligdom.com/meiviering.html).
1st May 2010, 22:32
Hierdie gedeelte hang saam met die gedeelte wat handel oor die Germaanse Joelfees (http://nl.wikipedia.org/wiki/Joelfeest) en behandel die herkoms van Kersfees.
http://www.wendag.com/forum/attachment.php?attachmentid=381 Die dae voor en na 21 Desember het in die Noordelike halfrond bekend gestaan as die sonnestilstand. Die dag- en naglengte verskil baie min. Vanaf 25 Desember word die verskil merkbaar. Talle ou volkere het die Sonnewendingsfeeste op verskillende dae gevier afhangende van die lengte van die sonnestilstand en dus die “presiese” moment waarop die son die wending maak. Die meeste sonnewendingsfeeste in Europa is tussen 23 Desember en 6 Januarie gevier. Van al hierdie sonnewendingsfeeste het ons vandag drie feesdae behou, naamlik 25 Desember, 26 Desember en 1 Januarie.1Terloops, die maand Desember was 'n ou 'tiende' maand by die Romeine. Deci = tien en afkomstig van Indoeuropese *dek'm.
Dit is bekend dat die Grieke reeds honderde jare voor die koms van Christus op 25 Desember die Sonnewendingsfeeste gevier het. Dit is ook bekend dat die inwyding van die Kolos van Rhodos (http://nl.wikipedia.org/wiki/Kolossus_van_Rodos) (of Helios in Grieks) plaasgevind het op 25 Desember 283 voor ons jaartelling, met sonsopkoms. Hierdie beeld van die Songod is 34 meter hoog en weeg 200 ton (een van die sewe wêreldwonders).
Ook in die Romeinse Keiserryk is daar op 25 Desember Sonnewendings-feeste gevier. Die belangrikste Songod van die Romeine tot ongeveer 300 nC was Sol Invictus (http://nl.wikipedia.org/wiki/Sol_Invictus) (Onoorwinlike Son), maar die God Mithras se geboortedatum is ook op 25 Desember gevier. Daarna is ook nog Saturnalia (http://nl.wikipedia.org/wiki/Saturnali%C3%ABn) (ter ere van die Landbougod Saturnus) en Larentalia gevier.
In 221 het ‘n gesaghebbende offisier, Julius Africanus, besluit dat dit goed sou wees om die geboortedag van Jesus op 25 Desember te vier. Hy was ‘n aanhanger van Mithras (http://www.heiligdom.com/mithras.html), maar is tot die Christendom bekeer. Die geboortedatums van Mithras en Jesus sou dan saamval. Die biskoppe van daardie tyd was egter geheel en al gekant teen die viering van Jesus se geboorte. In 330 het Pous Julius I egter 25 Desember tot die geboortedag van Jesus verklaar, en daarmee het hy aan hierdie dag ‘n ander betekenis gegee. Nie die Son nie, maar Jesus was die “Onoorwinlike Son” (Sol Invictus) en die “Son van Geregtigheid” (Sol Justitiae) en die "Lig van die Wêreld". Op 25 Desember 335 het die eerste Kersviering in Rome plaasgevind.
Mithras http://www.wendag.com/forum/attachment.php?attachmentid=383Na 335 het al meer biskoppe daaraan begin dink om die geboorte van Jesus te vier en talle datums is voorgestel as “geboortedag” van Jesus. In 354 vaardig Pous Liberius ‘n dekreet uit waarvolgens Christene Jesus se geboortedag op 25 Desember moes vier. Baie biskoppe was woedend oor hierdie besluit. Volgens hulle was daar 364 ander dae om uit te kies; 25 Desember was deur en deur ‘n Heidense dag en as sulks onaanvaarbaar. Hoewel hulle aanvanklik geweier het om gehoor te gee aan hierdie dekreet, het kerke langsamerhand as uitvloeisel van Konstantyn se versoenings-politiek 25 Desember begin aanvaar as Jesus se geboortedag.
Paasfees is in werklikheid van oorsprong ‘n ou Heidense fees: Ostara (http://en.wikipedia.org/wiki/Ostara).
http://www.wendag.com/forum/attachment.php?attachmentid=382 Voor die kerstening van Europa is hierdie fees in Engeland gevier onder die naam Easter en in Duitsland onder die naam Ostern. Waar die naam van hierdie fees in Nederlands en Afrikaans verander is na Paasfees is die ou benaming in Duitsland en Engeland behou tot en met vandag. In Nederland was hierdie fees egter vroeër bekend as Ooster of Ester. In Oud-Hoogduits was dit Ôstarûn en in die Middeleeue het Paasfees bekend gestaan as Ôstertac (Oosterdag). Die maand Maart was in Saksies bekend as Estermonath (Estermaand). Die Godin Ostara het 'n baie ou herkoms, want haar naam is ook herkenbaar in 'n aantal name van ander Indo-Europese Godinne, byvoorbeeld die Romeinse Aurora (http://en.wikipedia.org/wiki/Aurora_(mythology)), die Griekse Eos, die Litouwse Austrá, die Voorasiatiese vrugbaarheidsgodin Astarte (http://nl.wikipedia.org/wiki/Astarte), die Mesopotamiese Ishtar (http://nl.wikipedia.org/wiki/Ishtar_%28godin%29) en die Vediese Usas. In die Germaanse taalgebied bestaan 'n aantal plekname wat dui op Ostara. Voorbeelde is Oosterhout wat tot in die elfde eeu bekend gestaan het as Ostreholt. Dan het Oosterbeek nog in 834 Ostarbac geheet. Heiligerlee het vroeër bekend gestaan as Asterlo (Oosterloo).
http://www.wendag.com/forum/attachment.php?attachmentid=378 Ostara was ‘n vrugbaarheidsfees. Die Afrikaanse woorde 'oes' en 'oestrogeen' dui op hierdie vrugbaarheid. 'n Baie belangrike simbool van vrugbaarheid uit die verre verlede is die eier. Paasfees staan in Estland bekend as Munadepühad of Eierfees. Hierdie lentefees het om eiers gewentel en is eiers geoffer aan die Lentegodin Ostara. Eiers is ook op 'n bord begrawe in 'n akker, wat as 'n offer beskou was aan hierdie Lentegodin, om die vrugbaarheid van die gewasse te verhoog. Tydens hierdie lentefees was uitbundig fees gevier. Daar was nie alleen baie eiers geëet tydens die fees nie, maar hierdie volksfees het ook spelletjies ingesluit wat met eiers gespeel was(1). Die speurtog na die eiers in die Paastyd (baie gewild in Europa tydens die Pase) is ‘n oorblyfsel van Ostara.
http://www.wendag.com/forum/attachment.php?attachmentid=390 Daar word in Engeland beweer dat die “Hot Cross Buns” deur die kerk ingevoer is om die Heidense gebak te verdring. Daar word egter ook beweer dat die “Hot Cross Buns” via die Mithraïsme na Engeland gegaan het en dat dit bekend was voor die koms van die Christendom. Daar word ook beweer dat brode met 'n kruis daarop 'n baie ouer herkoms het. Dit is eintlik 'n hamerteken. Die hamer is simbool van die Germaanse God Thor. Die ou Germane het hierdie hamertekens (of kruistekens) aan hulle huise gehad, op hulle skilde, op hulle vlae, op hulle wapens (en later stadswapens), familiewapens en op hulle brood. Terloops die woorde brood en bord is verwant (verspringing van die r). Die ou Europeërs het groente en vleis op 'n plat stuk brood geëet. Hierdie gereg staan vandag bekend as 'n pizza (vergelyk Hebreeuse pita en Griekse petta).
Na Wit Donderdag (of Groen Donderdag) volg Goeie Vrydag (http://www.heiligdom.com/vrydag.html).
2nd May 2010, 21:07
2nd May 2010, 21:22
Halloween (http://nl.wikipedia.org/wiki/Halloween) is oorspronklik ‘n Keltiese fees en word al baie duisende jare gevier. Vir die Kelte (http://nl.wikipedia.org/wiki/Kelten) (maar ook sommige ander volkere) was die einde van die dag die tydstip wanneer die son ondergaan. Met die intree van die skemer het die volgende (nuwe) dag begin. Die winter in Europa begin ongeveer aan die begin van November. Die oes is van die lande gehaal en die rustyd kan begin. Die Keltiese nuwe jaar staan bekend as Samhain. Samos = somer, en hain = einde. Samhain = einde van die somer. Die oorgang van dag (lig) na nag (donker) of die oorgang van somer (lig) na winter (donker) was vir die Kelte van besondere betekenis, want dit het die grens van einde en begin aangedui. Hierdie oorgang na die nuwe jaar is uitbundig gevier.
http://www.wendag.com/forum/attachment.php?attachmentid=376Die groetwoord hallo is moontlik afgelei van Halloween wat op 1 November (of ook op 31 Oktober) gevier is. Die nuwe jaar word gegroet. Halloween kom van Hallow-e’en of All Hallows Eve, of ook Allerheilige. Halo is 'n simbool vir heiligheid, want die ring (of ligring) wat bo die koppe van Katolieke heiliges afgebeeld word, staan vandag steeds bekend as 'n halo.
Met dank en erkenning aan Heiligdom (http://www.heiligdom.com/haloween.html).
Reeds vir baie duisende jare was daar in elke Germaanse nedersetting ‘n medisynevrou (of selfs meer as een). Sy was spesiaal deur haar voorgangster uitgekies en in die vak opgelei. Sy kon kruie meng, salf aanmaak en kruiedrankies berei om siekes te genees. Sy het haar ook op bonatuurlike magiese kragte beroep. In die Germaanse taalgebied is hierdie vakvroue Wicca's (http://nl.wikipedia.org/wiki/Wicca) genoem (Wyses (of Wyse Vroue)) en in moderne Engels Witch. In Afrikaans kry ons nog die woorde wiggelary, wiggelroede en ook wik en weeg wat aan wicca verwant is.
Maar Wicca’s is soms ook Haegasussa genoem (haag + suster) en soms ook Haegtesse. Dit beteken ook Wyse of Hoge Vrou. Die woord Haeg is verwant aan die Germaanse God/Godin Hagal wat met Rune (http://www.heiligdom.com/rune.html) verband hou. Verder is die woord Haeg of Haag verwant aan hoog of hoogheid, haag, behaag, behae, heg, hek, heks (http://nl.wikipedia.org/wiki/Heksenvervolging#Heksenvervolging) en akkedis (of hagedis). Tes of Dis (van Haegtesse) is eweneens ’n heilige Vrou. Sien Dis onder Germaanse Gode (http://www.heiligdom.com/germ_gode.html). Die slang en die akkedis is immers beskou as beskou as wysheidsimbole. Die slang of akkedis wat homself aan die stert byt was gesien as 'n simbool van onsterflikheid en volmaaktheid. By die Grieke was dit die ouroboros (http://nl.wikipedia.org/wiki/Ouroboros).
Tot ongeveer die 13 eeu, is heksery (http://nl.wikipedia.org/wiki/Hekserij) beskou as ‘n normale deel van die volkskultuur, waardeur die mens beheer probeer verkry het oor natuurverskynsels. Teen die 14de eeu het die siening, onder kerklike druk, radikaal verander. Die Germaanse gemeenskap was teen dié tyd al vir die grootste gedeelte gekersten, maar die ou gebruike uit die verre verlede het bly voortleef. Die Wicca's of Hekse was steeds die dokters, psigoloë en adviseurs in die maatskappy. Dit was ‘n doring in die oog van die kerkvaders wat hierdie laaste Heidense bastion wou kelder. Hierdie kerkvaders het hulle motivering gevind in Exodus 22:18 waarin staan dat Hekse nie mag lewe nie. Die eens gewaardeerde en gerespekteerde Hekse word nou die parias van die samelewing - duiwelsgebroed. Hulle het vervolging in die gesig gestaar, en dit het gekom.
http://www.wendag.com/forum/attachment.php?attachmentid=403 Die Heksejag (http://nl.wikipedia.org/wiki/Heksenjacht) kan in drie fases verdeel word. Aanvanklik was die vervolging gemik teen medisynevroue. Later het die fokus verskuif na ander vroue wat nie noodwendig met medisynemakery te doen gehad het nie. Later het die fokus verskuif na ryk inwoners in die buurt en dit het meer om geld begin gaan, naamlik die inkomste wat uit die vervolging van Hekse verdien kon word.
http://www.wendag.com/forum/attachment.php?attachmentid=398 Die eintlike vervolging van hekse het begin na die verskyning van ‘n boek, Malleus Maleficarum (in Nederlands bekend as “Heksenhamer (http://nl.wikipedia.org/wiki/Heksenhamer)”) uit die pen van die Duitse inkwisiteurs Heinrich Institoris en Jakob Sprenger in 1487. Daarin is aanwysigings gegee oor die vervolging van hekse. Die boek is geskryf na aanleiding van die berugte bul “Summis Desiderantes Affectibus” (1484) van Pous Innocentius VIII, waarin hy die kerklike jag op hekse geopen het. In die boek is nie alleen beskryf watter bose werke deur hekse veroorsaak is nie, maar ook die hele strafproses en hoe hulle gemartel moes word.
http://www.wendag.com/forum/attachment.php?attachmentid=399 Nog ‘n gebruik was die steekproef. Daar is op die liggaam van die verdagte gesoek na hekse- of duiwelstekens, soos moedervlekke, littekens, vratte en geboortevlekke. Vratte is beskou as duiwelstepels waaraan swart katte sou gesoog het. Veral jong vroue is dan heeltemal ontklee en alle liggaamshare is afgeskeer (soos voorgeskryf deur die “Heksenhamer”) om die ondersoek te vergemaklik. Daar is dan aan haar liggaam bewyse gesoek dat sy met die duiwel omgang sou gehad het, wat ook seksuele omgang ingesluit het. Soms is selfs jong meisies hiervan beskuldig. As hulle maagdelikheid dan onaangetas was, het die edele kerkvaders en geleerde regters verklaar dat die duiwel die maagdevlies herstel het. Die “duiwelstekens” is met ‘n skerp voorwerp geprik, en as die verdagte geen pyn toon nie, of daar kom geen bloed uit die wond nie (of te min), was dit ‘n teken dat die verdagte ‘n heks was. Ons Afrikaanse woord “steekproef” kom van hierdie gebeure.
http://www.wendag.com/forum/attachment.php?attachmentid=402‘n Verdagte is swaar gemartel, totdat sy erken het dat sy met die duiwel omgang gehad het, want erkenning was die enigste ware bewys van haar skuld. Voordat sy op die brandstapel beland het, moes sy ook soveel moontlik name noem van “medeverdagtes”. “Skuldiges” is uiteindelik op die brandstapel met vuur “van levende lijfve ter doot ghebracht”. Daar is geglo dat die heks haar towerkrag deur die verbranding sou verloor. Die meeste vroue is lewend verbrand, maar daar is ooggetuienis bekend van vroue wat eers verwurg is voordat die vuur aangesteek is; dit is as versagtende straf beskou en is toegedien as hulle reeds vroeg in die marteling hulle omgang met die duiwel erken het. In Engeland is die meeste hekse opgehang.
http://www.wendag.com/forum/attachment.php?attachmentid=396 Sommige vroue is tydens hulle “verhoor” deur die kerkvaders en geregsdienaars verkrag. Niemand sou dit weet nie, want die vroue was alleen, geïsoleerd, het geen advokaat gehad nie en geen kontak met familie nie. Geen haan sou na haar dood kon kraai oor die misdade wat teen haar gepleeg is nie, en sy is in elk geval beskou as duiwelsgebroed en op pad na die ewige verdoemenis.
Die teregstellings was op die markpleine van dorpe en stede, en in sommige streke op die “galgenveld” net buitekant die dorp langs die belangrikste toegangsweg. Dit het meestal in die openbaar gebeur, maar dit is bekend dat op sommige plekke ‘n skerm om die brandstapel (http://nl.wikipedia.org/wiki/Brandstapel) gebou is sodat die publiek die gebeure nie kon volg nie. Dit was byvoorbeeld die geval in 1597 en 1601 in Veurne, en in 1605 in Oostende (België).
http://www.wendag.com/forum/attachment.php?attachmentid=401 Ook mans is tereggestel. Jan de Deyster van Nieupoort in België was ‘n vrolike man met vyf kinders en het in ‘n beskeie huisie gewoon. Op ‘n dag het hy te veel gedrink en in die strate gesing dat alle priesters towenaars was. Hy is hiervoor gevange geneem en is op 17 Januarie 1603 te Nieupoort met vuur om die lewe gebring. Een van sy dogters was toe tien jaar oud; sy sou later met ‘n bakker trou en elf kinders kry. Maar ook sy het op die brandstapel gesterf. Die kerkvaders, regters en ook die gewone bevolking het geglo dat heksery ‘n familietrek was.
http://www.wendag.com/forum/attachment.php?attachmentid=404 Angsbevange om as heks aangewys te word, het burgers begin om ander aan te dui as hekse. Daar was later oor en weer beskuldigings en dit het tot groot angs in die gemeenskap gelei. Soms het mense ander as hekse aangewys uit wraak of as gevolg van onderlinge rusies. Twiste oor die buit was algemeen. Toe Keiser Ferdinand II van Oostenryk (1619-1637) die konfiskasie van eiendom verbied het, het die heksejag plotseling opgehou.
Met dank en erkenning aan Heiligdom (http://www.heiligdom.com/heksejag.html).